**ΕΛΛΗΝΙΚΗ ΔΗΜΟΚΡΑΤΙΑ ΑΔΑ:** 66ΩΚΩ0Ο-ΒΣ4

**ΟΙΚΟΝΟΜΙΚΗ ΕΠΙΤΡΟΠΗ ΔΗΜΟΥ ΗΡΑΚΛΕΙΟΥ ΑΝΑΡΤΗΤΕΑ ΣΤΟ ΔΙΑΔIΚΤYΟ**

**ΑΠΟΦΑΣΗ ΑΡΙΘΜΟΣ 800**

**(Αριθμός πρακτικού 39)**

Η Οικονομική Επιτροπή Ηρακλείου αποτελούμενη από τα παρόντα τακτικά μέλη της κ.κ. Καναβάκη Μαρία Αντιδήμαρχο ως Πρόεδρο, Βαρδαβά Κωνσταντίνο Αντιπρόεδρο, Αγγελάκη Νικόλαο, Αναστασάκη Ιωάννη, Αρχοντάκη-Καλογεράκη Στυλιανή, Λυγερό Ηλία, Παπαδάκη - Σκαλίδη Ειρήνη και Σισαμάκη Γεώργιο τακτικών μελών.

Απόντων των κ.κ. Αγαπάκη Δημήτρη, Αγριμανάκη Γεωργίου και Ζαμπετάκη Φανουρίου, τακτικών μελών, οι οποίοι αν και κλήθηκαν νόμιμα δεν συμμετείχαν.

Συνήλθε σε συνεδρίαση, **διά ζώσης κεκλεισμένων των θυρών στις 06/10/2020** ημέρα **Τρίτη** και ώρα **13.00 μμ.,** σύμφωνα με το άρθρο 10 της από 11-03-2020 Πράξης Νομοθετικού Περιεχομένου (ΦΕΚ Α'55/11-3-2020) και την υπ'αριθ.40/31-03-2020 Εγκύκλιο του Υπουργείου Εσωτερικών.

Τα μέλη κλήθηκαν νόμιμα με την υπ'αριθμ.**91523/02-10-2020** πρόσκληση της κας Προέδρου, παρούσες είναι και οι γραμματείς της Επιτροπής υπάλληλοι του Δήμου Σφακιανάκη Μαρία και Κυρέζη Μαρία.

Η Οικονομική Επιτροπή βρισκόμενη σε νόμιμη απαρτία, άρχισε τη συνεδρίαση.

**Θέμα 38º:** **«Έγκριση μελέτης και όρων διακήρυξης δημοπρασίας του έργου ‘‘Ασφαλτοστρώσεις δρόμων στην 3η Κοινότητα του Δήμου Ηρακλείου’’ Κ.Α. 30-7323.647».**

H κα Πρόεδρος έθεσε υπόψη των μελών της Επιτροπής το με αριθ.πρωτ.90660/01-10-2020 έγγραφο του Τμήματος Οδοποιίας του Δήμου Ηρακλείου, που έχει ως εξής:

«Σας στέλνομε τη μελέτη του έργου που αναφέρεται στο θέμα και σας γνωρίζομε τα παρακάτω:

1. Η μελέτη του έργου συντάχθηκε από την Δ/νση Συντήρησης και Αυτεπιστασίας του Δήμου.
2. Ο συνολικός προϋπολογισμός του έργου είναι 6.696.000,00 ευρώ. Η αξία των εργασιών ανέρχεται σε 5.400.000,00 ευρώ και ο Φ.Π.Α. υπολογίζεται σε 1.296.000,00 ευρώ.
3. Με τη μελέτη αυτή προβλέπεται το φρεζάρισμα και η ασφαλτόστρωση δρόμων και αυλών σχολικών συγκροτημάτων που βρίσκονται στην 3η Κοινότητα του Δήμου Ηρακλείου.
4. Η χρηματοδότηση του έργου θα είναι από ιδίους πόρους του Δήμου Ηρακλείου
5. Το έργο θα γίνει από εργοληπτική επιχείρηση, η οποία θα αναδειχθεί ύστερα από ανοικτό δημόσιο ηλεκτρονικό διαγωνισμό σύμφωνα με τις διατάξεις του Ν.4412/2016 (Δημόσιες συμβάσεις έργων, προμηθειών και υπηρεσιών ΦΕΚ 147/8-8-2016), όπως έχουν τροποποιηθεί και ισχύουν μέχρι σήμερα
6. Η διαγωνιστική διαδικασία του έργου θα ξεκινήσει το έτος 2020

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Κ.Α.  στον Π/Υ | Περιγραφή δράσης | Νομοθεσία | Συνολικό κόστος έργου (ευρώ) | Πίστωση Έτους 2020 | Πίστωση Έτους 2021 | Πίστωση Έτους 2022 | Πίστωση Έτους 2023 | Πηγή χρηματ. |
| 30-7323.647 | Ασφαλτοστρώσεις Δρόμων στην 3η Κοινότητα του Δ.Η. | Ν.4412/2016  Ν. 4555/2018 «Κλεισθένης) | 6.696.000,00 | 5.000,00 | 691.000,00 | 3.000.000,00 | 3.000.000,00 | ΙΔΙΟΙ ΠΟΡΟΙ |

Παρακαλούμε πολύ:

* Να εγκρίνετε την εκτέλεση του παραπάνω έργου από εργοληπτική επιχείρηση, ύστερα από ανοικτό δημόσιο ηλεκτρονικό μειοδοτικό διαγωνισμό σύμφωνα με τις διατάξεις του Ν.4412/2016 (Δημόσιες συμβάσεις έργων, προμηθειών και υπηρεσιών ΦΕΚ 147/8-8-2016) όπως αυτές έχουν τροποποιηθεί και ισχύουν μέχρι σήμερα.
* Να εγκρίνετε τη χρηματοδότηση του παραπάνω έργου από Ιδίους Πόρους του Δήμου Ηρακλείου.
* Να εγκρίνετε τη μελέτη και τους όρους Δημοπράτησης του έργου ».

Ακολούθησε συζήτηση μεταξύ των μελών της Επιτροπής κατά την οποία η κα Πρόεδρος πρότεινε να γίνει δεκτή η εισήγηση της υπηρεσίας. Το μέλος της Επιτροπής κ.Ηλίας Λυγερός αναφέρει ότι ψηφίζει την εισήγηση της υπηρεσίας, αλλά προέβη σε επισημάνσεις αναφορικά με τον τρόπο σχεδιασμού και εκτέλεσης των έργων ασφαλτοστρώσεων και τσιμεντοστρώσεων και επίσης δήλωσε ότι εντόπισε ασυμφωνία σε κάποια χρονοδιαγράμματα για τις εν λόγω συμβάσεις.

Στη συνέχεια, το μέλος της Επιτροπής και Αντιδήμαρχος Τεχνικών ΄Εργων κ.Γιάννης Αναστασάκης ανέφερε ότι συμφωνεί με την παρατήρηση του κ.Λυγερού σχετικά με το χρονοδιάγραμμα των συμβάσεων, το οποίο δήλωσε ότι και για τις 15 συμβάσεις των έργων ασφαλτοστρώσεων και τσιμεντοστρώσεων που συζητούνται σήμερα, τίθεται στους 24 μήνες και όπου υπάρχει σχετική αναφορά για άλλη συμβατική διάρκεια, αυτή θα τροποποιηθεί στους 24 μήνες.

1. Τα μέλη της Επιτροπής βρήκαν ότι οι όροι του διαγωνισμού όπως διαμορφώνονται ως προς το χρονοδιάγραμμμα της συμβάσεων κατά τα ανωτέρω, έχουν καλώς και διασφαλίζουν τα συμφέροντα του Δήμου και στη συνέχεια η κα Πρόεδρος παρακάλεσε για τη λήψη σχετικής αποφάσεως.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη της:

1. Το με αριθ.πρωτ.90660/01-10-2020 έγγραφο του Τμήματος Οδοποιίας του Δήμου Ηρακλείου.
2. Τη συζήτηση που έγινε, την τοποθέτηση και τις επισημάνσεις του μέλους της Επιτροπής κ. Ηλία Λυγερού και τις σχετικές διατάξεις του Ν.3852/2010 όπως τροποποιήθηκαν και ισχύουν με τις διατάξεις του Ν.4555/2018, του Ν.4623/2019, του Ν.4625/2019, το Ν.4412/2016, το άρθρο 10 της από 11-03-2020 Πράξης Νομοθετικού Περιεχομένου (ΦΕΚ Α΄55/11-3-2020) και την υπ'αριθ.40/31-03-2020 Εγκύκλιο του Υπουργείου Εσωτερικών.

**Α Π Ο Φ Α Σ Ι Ζ Ε Ι Ο Μ Ο Φ Ω Ν Α**

**Α.** Εγκρίνει την εκτέλεση του έργου **«Ασφαλτοστρώσεις δρόμων στην 3η Κοινότητα του Δήμου Ηρακλείου»** από εργοληπτική επιχείρηση, ύστερα από ανοικτό δημόσιο ηλεκτρονικό μειοδοτικό διαγωνισμό σύμφωνα με τις διατάξεις του Ν.4412/2016 (Δημόσιες συμβάσεις έργων, προμηθειών και υπηρεσιών ΦΕΚ 147/8-8-2016) όπως αυτές έχουν τροποποιηθεί και ισχύουν μέχρι σήμερα.

**Β.** Εγκρίνει τη χρηματοδότηση του έργου **«Ασφαλτοστρώσεις δρόμων στην 3η Κοινότητα του Δήμου Ηρακλείου»** από Ιδίους Πόρους του Δήμου Ηρακλείου.

**Γ.** Εγκρίνει τη μελέτη και τους όρους Δημοπράτησης του έργου **«Ασφαλτοστρώσεις δρόμων στην 3η Κοινότητα του Δήμου Ηρακλείου»** όπως αναφέρονται στο συνημμένο στην παρούσα απόφαση παράρτημα **.-**

**Έγινε, αποφασίστηκε και υπογράφτηκε**

**H Πρόεδρος Τα Μέλη**

**(Ακολουθούν οι υπογραφές)**

**Ακριβές αντίγραφο ατελές για Δημοτική Υπηρεσία**

**Ηράκλειο, 14-10-2020**

**Η Γραμματέας**